
Na podlagi 19. člena Odloka o ustanovitvi javnega zavoda Kulturni dom Nova Gorica (Uradni list RS, št. 54/04, 39/09 in 5/25) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne _________________sprejel naslednji

SKLEP

1.
Mestni svet Mestne občine Nova Gorica ugotavlja, da je SENDI MANGO dne 9. 2. 2026 prenehalo članstvo v Svetu javnega zavoda Kulturni dom Nova Gorica zaradi odstopa. 
2.
Za člana Sveta javnega zavoda Kulturni dom Nova Gorica se za preostanek mandatne dobe imenuje MATEVŽ VIDMAR.
3.
Ta sklep velja takoj. 

Obrazložitev
Zaradi odstopa predstavnice Mestne občine Nova Gorica v Svetu javnega zavoda Kulturni dom Nova Gorica  dne 9. 2. 2026, je potrebno za preostanek mandatne dobe imenovati nadomestnega člana Sveta javnega zavoda. 

Skladno z 19. členom Odloka o ustanovitvi javnega zavoda Kulturni dom Nova Gorica (Uradni list RS, št. 54/04, 39/09 in 5/25) zavod upravlja pet članski svet zavoda, ki ga sestavljajo:
· 3 predstavniki ustanovitelja,
· 1 predstavnik delavcev zavoda,
· 1 predstavnik strokovnjakov ali uporabnikov.

Komisija za mandatna vprašanja, volitve in imenovanja je na seji, ki je bila dne 21. 9.  2026, na podlagi 87. člena Poslovnika Mestnega sveta Mestne občine Nova Gorica (Uradni list RS, št. 108/12, 77/16, 80/17 in 16/21) in po predhodno izvedenem postopku kandidiranja, določenem v 72. členu Poslovnika Mestnega sveta Mestne občine Nova Gorica, obravnavala odstopno izjavo in predlog kandidature ter sprejela ugotovitveni sklep o prenehanju članstva zaradi odstopa in sklenila podpreti predlaganega kandidata.

Mestnemu svetu Mestne občine Nova Gorica se predlaga, da predloženi sklep sprejme.

